NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VII. volebné obdobie

Číslo: PREDS-262/2019

**1416a**

**Spoločná správa**

**výborov Národnej rady Slovenskej republiky o prerokovaní zákona z 27. marca 2019, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1416)**

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania zákona z 27. marca 2019, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1416).

**I.**

Národná rada Slovenskej republiky schválila dňa 27. marca 2019 zákon, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov.

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon na opätovné prerokovanie a vo svojom rozhodnutí z 10. apríla 2019 č. 2047-2019-KPSR uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky.

Na základe toho predseda Národnej rady Slovenskej republiky rozhodnutím č. 1502 z 11. apríla 2019 pridelil zákon z 27. marca 2019, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1416) na prerokovanie výborom:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre kultúru a médiá.

Ako gestorský výbor určil Výbor Národnej rady Slovenskej republiky pre kultúru a médiá a súčasne určil lehotu na jeho prerokovanie.

**II.**

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil zákon z 27. marca 2019 na opätovné prerokovanie Národnou radou Slovenskej republiky. Vo svojom rozhodnutí z 10. apríla 2019 č. 2047-2019-KPSR uviedol dôvody a v časti III navrhol, aby Národná rada Slovenskej republiky pri opätovnom prerokovaní zákon **neprijala ako celok.**

**III.**

Určené výbory zaujali k návrhu prezidenta uvedeného v časti III. rozhodnutia prezidenta Slovenskej republiky nasledovné stanoviská:

Ústavnoprávny výbor Národnej rady Slovenskej republiky uznesením č. 608 z 30. apríla  2019 a Výbor Národnej rady Slovenskej republiky pre kultúru a médiá uznesením
č. 159 z  9. mája 2019 odporučili zákon **schváliť** v pôvodnom znení.

**IV.**

Gestorský výbor na základe stanovísk výborov **prijal odporúčanie** pre Národnú radu Slovenskej republiky **hlasovať** o zákone z 27. marca 2019, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1416) **ako celku s odporúčaním** gestorského výboru vrátený zákon **schváliť v pôvodnom znení**.

Spoločná správa výborov Národnej rady Slovenskej republiky o prerokovaní predmetného zákona bola schválená uznesením č. 162 z 9. mája 2019.

 Výbor poveril poslanca Karola Farkašovského, aby ako spoločný spravodajca výborov podľa § 80 ods. 2 zákona o rokovacom poriadku Národnej rady Slovenskej republiky informoval Národnú radu Slovenskej republiky o výsledku rokovania vo výboroch.

Bratislava 9. mája 2019

**Dušan Jarjabek, v. r.**

predseda

Výboru NR SR pre kultúru a médiá